V prvom rade je dôležitá praktickosť daného kusu odevu, a to z aspektu jednoduchého a pohotového obliekania bábätka. Taktiež by malo byť dostatočnej kvality, aby prežilo opakované pranie v práčke. Čo sa týka výrobných materiálov, je vhodné voliť oblečenie zhotovené z prírodných surovín, pretože v takomto odeve dokáže detský organizmus ľahšie regulovať telesnú teplotu. Najdôležitejšie je uvedomiť si, že deti veľmi rýchlo rastú, a preto sa jednak neoplatí nakupovať obrovské množstvo rovnakého druhu oblečenia ani míňať peniaze na drahé značkové veci. Odporúča sa nákup optimálneho počtu kúskov dupačiek, polodupačiek, svetríkov a bavlnených košieľok, aby ste nemuseli neustále prať. Tie sa budú následne zamieňať za nové, keď z nich dieťa vyrastie. Tiež si treba uvedomiť, že niekoľko kúskov oblečenia obdrží bábätko hneď po narodení od rodiny a blízkych.\r